**REDOVNA GODIŠNJA SKUPŠTINA SOPAS-a**

**ODRŽANA DANA 25. 3. 2017. GODINE**

**Zapisnik**

Skupštinu otvara predsednica SOPAS-a Božana Ostojić, pozdravlja prisutne delegate i predlaže sledeći dnevni red:

1. Izbor Radnog predsedništva i Verifikacione komisije

2. Podnošenje izveštaja o radu za 2016. godinu

3. Podnošenje izveštraj o finansijskom poslovanju za 2016. godinu

4. Usklađivanje Statuta sa novim izmenama u Zakonu o sportu i razmatranje predloga RK „Sebastijan“ za izmene i dopune u Statutu, preko ovlašćenog predstavnika Predraga Radifkovića

5. Razno

Dnevni red je usvojen jednoglasno.

**1. Izbor Radnog predsedništva i Verifikacione komisije**

Za predsedavajućeg Radnog predsedništva predložen je Zoran Radoičić, za članove: Božana Ostojić i Goran Zelić.

Predlog je usvojen jednoglasno.

Za Verifikacionu komisiju predloženi su: Miroljub Bićanin i Srbislav Obradović.

Predlog je usvojen jednoglasno.

Za zapisničara je predložena Mina Kebin.

Predlog je usvojen jednoglasno.

Nakon pregleda prispelih ovlašćenja delegata klubova, Verifikaciona komisija je konstatovala daje od 39 članova SOPAS-a prisutno 29 delegata. Ovim je konstatovano da Skupština pravovaljano zaseda, da postoji kvorum i da će sve odluke moći biti pravovaljano donete.

**2. Podnošenje izveštaja o radu za 2016. godinu**

Božana Ostojić čita izveštaj o radu. Otvorena je diskusija o izveštaju o radu.

–Srđan Dimitrijević, RK „Mornar“: Da li se i na koji način učestvovanja instruktora na seminarima boduju?

Zoran Radoičić:Prisustvo instruktora na seminarima se evidentira i kao jedan od neophodnih uslova za dobijanje licence, to prisustvovanje se uzima u obzir.

– Srđan Dimitrijević, RK „Mornar“: Da li sve vrste kurseva mogu biti oglašene na SOPAS-ovomsajtu?

Božana Ostojić: SOPAS je usklađen sa pravilima CMAS-a i stoga se na SOPAS-ovom sajtu mogu oglašavati samo kursevi koji se održavaju po standardima i pravilima CMAS-a i UZOR-a.

– Srđan Dimitrijević, RK „Mornar“: Kada će biti registrovano i čime će se baviti strukovno udruženje ronilačkih instruktora?

Milorad Đuknić: napravljen je statut i u toku je proces registrovanja, a služi će kako bi i ostali instruktori mogli dobiti radne dozvole.

– Srđan Dimitrijević, RK „Mornar“: Ko su članovi sportske komisije i na koji način donose odluke? Predlaže da se sve to objavi na sajtu.

Božana Ostojić: Komisiju sačinjavju Zoran Matić – za plivanje perajima, Rajko Danojlić – za podvodnu orijentaciju i predsednik komisije Milan Pavković – za apneu.

– Srđan Dimitrijević, RK „Mornar“: Na koji način se raspodeljuju sredstva klubovima za organizaciju sportskih takmičenja i kulturnih manifestacija koja promoivišu ronjenje? Da li konkurs za dodelu sredstava može biti objavljen svake godine do 1. 10. za narednu godinu?

Bruno Bratović – objašnjava proces konkurisanja za sredstva koja se dodeljuju iz državnog budžeta.

Prilog diskusiji daje Milan Pavković – kako sredstva dodeljuje Opština Subotica.

Goran Zelić tvrdi da je 2016. godine na sajtu SOPAS-a bila postavljena objava za konkurs klubovima.

– Srđan Veljić, RK „Poseidon“: zašto je Savezu ronilaca Crne Gore dodeljeno priznanje povodom proslave pedesetogodišnjice SOPAS-a kada znamo da su oni sve vreme bili protiv ronilaca iz Srbije?

Zoran Radoičić: Ronioci Srbije i dalje rone u Crnoj Gori, a takvo priznanje je dodeljeno i ronilačkim savezima iz Slovenije, Hrvatske, Bosne i Republike Srpske. Sve to u interesu ronilaca iz Srbije.

– Predrag Radifković, RK „Sebastijan“: Kako se tumači Član 28 Statuta. Ako je utvrđen kvorum, da li polovina + 1 član ukupnog broja koji su neohodni za donošenje odluka moraju biti fizički prisutni na zasedanju Skupštine ili je dovoljno da broj fizički prisutnih delegata i onih koji su svoja ovlašćenja preneli na nekog ko je fizički prisutan u zbiru daje pola +1 člana?

Zoran Radoičić: Dovoljno je da prostu većinu sačinjavaju prisutni sa ovlašćenjima.

– Predrag Radifković, RK „Sebastijan“: Da li jedan klub svoje ovlašćenje o zastupanju može preneti na člana drugog kluba?

Zoran Radoičić: Da, može.

Posle diskusije, Izveštaj o raduse stavlja na glasanje.

Izveštaj je usvojen sa 28 glasova za, 1uzrdržanim glasom, bez glasova protiv.

**3. Podnošenje izveštaja o finansijskom poslovanju za 2016. godinu**

Božana Ostojić čita finansijski izveštaj. Otvorena je diskusija o finansijskom izveštaju.

– Predrag Radifković, RK „Sebastijan“, traži pojašnjenje o rashodu u iznosu od 202.240,00 dinara.

Božana Ostojić: To su uplate CMAS-u za članarinu, sportske licence i kartice.

– Bratislav Marković, RK „Amfora“: Zašto su različiti bankarski troškovi za otprilike isti promet sredstava kod banaka Reiffeisen i Komercijalne?

Božana Ostojić: Zbog različite provizije, pogotovo kod deviznog prometa.

Izveštaj o finansijskom poslovanju stavlja se na glasanje.

Izveštaj je usvojen sa 28 glasova za, 1uzrdržanim glasom, bez glasova protiv.

**4. Usklađivanje Statuta sa novim izmenama u Zakonu o sportu i razmatranje predloga RK „Sebastijan“ za izmene i dopune u Statutu, preko ovlašćenog predstavnika Predraga Radifkovića**

Izveštaj o izmenama u Zakonu o sportu podneo je Milorad Đuknić i shodno tome predložio izmene Statuta.

Ovlašćeni predstavnik RK Sebastijan, Predrag Radifković podnosi svoj predlog izmena i dopuna statuta:

Sebastijan odustaje od predloga za izmenu Člana 18.

ČLAN 26 Statuta SOPAS-a

PREDLOG:

Dodaje se:

Redni broj 5 koji glasi: Generalni Sekretar

Usklađuju se članovi 38 i 39 Statuta u slučaju usvajanja predloga.

Uvodi se novi član 40 opisuje funkciju Generalnog Sekretara a prema preporuci Ministarstva Omladine i Sporta i Sportskog Saveza Srbije, koji glasi:

*Generalni Sekretar bira se javnim glasanjem prisutnih članova Skupštine a prema dostavljenoj biografiji koju je dostavio Upravnom Odboru Saveza minimum 15 dana pre zakazane Skupštine. Generalni Sekretar može biti i lice koje je plaćeno za svoj rad o čemu Upravni Odbor Saveza donosi odluku koju prezentuje Skupštini a koja sadrži sve elemente profesionalnog angažovanja kandidata.*

*Prava, dužnosti i obaveze Generalnog Sekretara utvrđuje Upravni Odbor Saveza prema svojim potrebama a koristeći model koji je preporučen od strane MOS-a, Sportskog Saveza Srbije i u skladu sa Zakonom o Sportu i u prikladnoj formi i sa adekvatnim vremenskim rokovima ga prezentuje članovima na raspravu i usvajanje.*

Predlog se stavlja na glasanje.

**Predlog za izmenu Člana 26 je odbijen** sa 22 glasa protiv izmene, 6 uzdržanih glasova i 1 glasom za izmenu.

Zbog toga što nije izglasana izmena u Članu 26 RK Sebastijan odustaje od predloga izmena Članova 38, 39 i 40.

Skupština stavlja na glasanje predlog da, u skladu sa Zakonom o sportu, SOPAS napravi sporazum o angažovanju stručnjaka u sportu.

Predlog je stavljen na glasanje.

Predlog je izglasan sa 29 glasova za.

Član 28 Statuta SOPAS-a

PREDLOG:

Dodaje se posle treće rečenice, nova koja glasi:

*Jedan član Skupštine koji ima ovlašćenje za učešće u radu na odlučivanju na Skupštini, ima pravo na jedan glas i ne može zastupati interese drugih članova.*

Predlog je stavljen na glasanje.

**Predlog za izmenu Člana 28 je odbijen** sa 23 glasa protiv izmene, 2 uzdržana glasa i 4 glasa za izmenu.

RK „Sebastijan“ odustaje od predloga sledeće izmene u Članu 28:

Dodaju se poslednje dve rečenice koje glase:

*Svaki član Saveza koji putuje na Skupštinu van mesta stanovanja, ima pravo na nadoknadu putnih troškova u fiksnom iznosu cene povratne autobuske karte za jednog delegata. Nadoknada se vrši na osnovu pismenog zahteva člana Saveza podnešenog u roku od 15 dana po održanoj Skupštini.*

ČLAN 29 Statuta SOPAS-a

PREDLOG:

Posle drugog pasusa, dodaje se novi pasus koji glasi:  
*Radni materijali za Skupštinu moraju biti na raspolaganju članovima Saveza minimum 7 dana pre početka Skupštine. Materijali se mogu učiniti dostupnim članovima Saveza, oglašavanjem na zvaničnoj web stranici Saveza u formi koja dozvoljava preuzimanje.*

Predlog se stavlja na glasanje.

**Predlog za izmenu Člana 29 je usvojen** sa 28 glasova za izmenu i 1 uzdržanim glasom.

Član 32 Statuta SOPAS-a

PREDLOG:

Briše se poslednji stav a dodaju se sledeći stavovi:

*Glasanje za Predsednika i članove Upravnog Odbora vrši se tajno dok se u svim drugim slučajevima glasanje može obavljati javno.*

*Glasanje se obavlja na glasačkim listićima posebno za tu priliku overenim pečatom Saveza i potpisima Verifikacione komisije izabrane od strane članova Skupštine.*

*Prebrojavanje glasova je javno i obavlja se ispred članova Skupštine.*

Predlog se stavlja na glasanje.

**Predlog za izmenu člana 32 je odbijen** sa 24 glasa protiv izmene, 2 uzdržana glasa i 3 glasa za usvajanje izmene.

RK „Sebastijan“ odustaje od predloga za izmenu Članova 33, 35 i 38.

*Član 54 Statuta SOPAS-a*

PREDLOG:

*Dopunjava se prva rečenica i u celosti glasi: Savez ima internet stranicu (web sajt) na kojoj se objavljuju: svi zapisnici sa sednica svih radnih tela Saveza i njegovih komisija, sve informacije, sve odluke, svi akti i sva prateća dokumentacija koja je neophodna članovima.*

*Internet starnica je službeno glasilo Saveza te će se isti redovno ažurirati u skladu sa dinamikom donošenja odluka a minimum kvartalno. Odgovorno lice za izgled i sadržaj internet stranice, kao i komunikaciju sa tehničkim licem koje to realiozuje, biraju članovi UO međusobno iz svojih redova.*

Predlog se stavlja na glasanje.

**Predlog za izmenu člana 54 je usvojen** sa 28 glasova za izmenu i 1 uzdržanim glasom.

Nakon rasprave o predlozima za izmene i dopune Statuta, koje su usvojene ili odbijene, stavlja se Statut u celini na glasanje. **Izmene i dopune Statuta u celini su jednoglasno prihvaćene.**

**5. Razno**

– Slavko Makara predsednik RK „Pančevo“ zahvalio se SOPAS-u i klubovima koji su pomagali i pomažu održavanje Festivala podvodnog filma u Pančevu i uručio prigodne zahvalnice.

– Srđan Dimitrijević, RK „Mornar“, traži da se stavi na glasanje predlog da se na sajtu SOPAS-a do 1.10. objave kriterijumi za dodelu sredstava za organizovanjesportskih manifestacija i kulturnih događaja koji su u vezi sa promovisanjem ronjenja, a na osnovu kojih bi klubovi mogli podnositi prijave za organizaciju. Takođe, traži da se na sajtu objavi i plan rada za predstojeći period.

Prelog je stavljen na glasanje.

Predlog je usvojen jednoglasno.

Zapisnik je vodila Mina Kebin s.r.

Zapisnik overio predsedavajući Skupštine Zoran Radoičić s.r.